
A N U N Ț
[bookmark: _Hlk211413764]Ministerul Muncii, Familiei, Tineretului și Solidarității Sociale organizează concurs de recrutare pentru ocuparea pe perioadă nedeterminată a unei funcții contractuale de execuție:
· [bookmark: _Hlk239417766]1 post de referent, treapta profesională debutant, la Serviciul Financiar  din cadrul Direcției Generale Buget, Achiziții Publice, Investiții și Administrare Patrimoniu.
Condițiile de desfășurare a concursului:
Concursul de recrutare se va desfășura la sediul Ministerul Muncii, Familiei, Tineretului și Solidarității Sociale, din str. Dem. I. Dobrescu nr.2-4, scara B, sector 1, municipiul București, astfel:
- proba scrisă: 01.10.2026, ora 10:00. 

Condițiile de participare la concurs:
În conformitate cu prevederile Hotarării de Guvern nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, candidaţii trebuie să îndeplinească condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice de participare la concurs :
Pentru postul de referent, treapta profesională debutant, la Serviciul Financiar din cadrul Direcției Generale Buget, Achiziții Publice, Investiții și Administrare Patrimoniu:
- studii liceale, respectiv studii medii liceale, finalizate cu diplomă de bacalaureat; 
          - vechime în muncă și în specialitatea studiilor: - 
          - compentențe digitale dovedite prin documente specifice (certificat, adeverinta, curs).

Concursul constă în trei etape succesive: 
	a) selecția dosarelor de înscriere;
	b) proba scrisă; 
	c) interviul.
Concursul se desfăşoară la sediul Ministerului Muncii, Familiei, Tineretului și Solidarității Sociale din str. Dem. I. Dobrescu nr. 2-4, scara B, sector 1, municipiul București, după cum urmează:
- dosarele de înscriere se vor depune în perioada 10.09.-23.09.2026, după următorul program: de luni până joi între orele 08.30 – 16.00 și vineri între orele 08.30 -13.30, Registratura Generală;
- rezultatele selecției dosarelor de înscriere se afișează în termen de maximum 2 zile lucrătoare de la expirarea termenului de depunere a dosarelor de concurs;
- proba scrisă – are loc în data de 01.10.2026, ora 10.00;
- data și ora susținerii interviului se afişează odată cu rezultatele la proba scrisă;
[bookmark: _Hlk239664917]- comunicarea rezultatelor la fiecare probă a concursului se face prin specificarea punctajului al fiecărui candidat şi a menţiunii «admis» sau «respins», în termen de 1 zi lucrătoare de la de la data finalizării fiecărei probe; sunt declarați admiși la proba scrisă și proba de interviu candidații care au obținut minimum 50 de puncte, din maximum 100 de puncte;
- se pot depune contestaţii după afişarea rezultatelor obţinute la selecţia dosarelor, proba scrisă şi interviu în termen de cel mult 1 zi lucrătoare de la data afişării rezultatului selecţiei dosarelor, probei scrise și interviului;
- soluţionarea contestaţiilor la fiecare probă (selecţia dosarelor, proba scrisă, interviu) se face în termen de maximum 1 zi lucrătoare de la expirarea termenului de depunere a contestaţiilor;
- comunicarea rezultatelor la contestațiile depuse se face prin afişare, imediat după soluționarea contestațiilor;
- rezultatele finale se afişează în termen de maximum 1 zi lucrătoare de la data expirării termenului de soluţionare a contestaţiilor pentru ultima probă a concursului; punctajul final se calculează ca medie aritmetică a punctajelor obținute la proba scrisă și proba de interviu. Se consideră admis la concursul pentru ocuparea unui post vacant candidatul care a obținut cel mai mare punctaj, cu condiţia ca aceştia să fi obţinut punctajul minim necesar;
- rezultatele la toate etapele concursului se afişează la sediul Ministerului Muncii, Familiei, Tineretului și Solidarității Sociale, precum şi pe pagina de internet al acestuia.
Înainte de începerea probei scrise se face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face pe baza cărţii de identitate sau a oricărui alt document care atestă identitatea, potrivit legii, aflate în termen de valabilitate. Candidaţii care nu sunt prezenţi la efectuarea apelului nominal ori care nu fac dovada identităţii prin prezentarea cărţii de identitate sau a oricărui alt document care atestă identitatea, potrivit legii, aflate în termen de valabilitate, se consideră absenţi, respectiv respinşi.

Dosarul de înscriere la concurs va conţine următoarele documente:
În vederea participării la concursul de recrutare, candidații depun dosarul de concurs, în termen de 10 zile lucrătoare de la data afișării anunțului, care conține în mod obligatoriu:
    a) formular de înscriere la concurs, conform modelului prevăzut la anexa nr. 1;
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, după caz;
    f) certificat de cazier judiciar sau, după caz, extrasul de pe cazierul judiciar;
    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
    h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
    i) curriculum vitae, model comun european.
    Modelul orientativ al adeverinţei menţionate la lit. e) este prevăzut în anexa nr. 2.
    Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
    Copiile de pe actele prevăzute la alin. (1) lit. b) - e) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
    Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise.
   

BIBLIOGRAFIA:
1. [bookmark: _Hlk239421346]Constituția României, republicată
2. Legea 53/2003- Codul muncii,  republicată, cu modificările și completările ulterioare
3.   Hotărârea Guvernului nr. 29/2025 privind organizarea și funcționarea Ministerului Muncii, Familiei, Tineretului și Solidarității Sociale

TEMATICA:

1. Constituția României
· Autoritățile publice

2. Legea 53/2023 Codul muncii
·   Contractul individual de muncă
· Încheierea contractului individual de muncă
· Executarea contractului individual de munca, drepturile salariatului, drepturile angajatorului
· Modificarea contractului de munca
· Încetarea contractului individual de muncă
· Concedierea pentru motive care țin de persoana salariatului 
· Concedierea pentru motive care nu țin de persoana salariatului 
· Preavizul 
3. Hotărârea Guvernului nr. 29/2025 privind organizarea și funcționarea Ministerului Muncii, Familiei, Tineretului și Solidarității Sociale, cu modificările și completările ulterioare:
· organizarea și funcționarea Ministerului Muncii, Familiei, Tineretului și Solidarității Sociale; 
· rolul, funcțiile și principiile de funcționare ale ministerului;
· domeniile de activitate ale ministerului;
· atribuțiile generale și specifice ale ministerului;
· conducerea ministerului: ministrul, secretarii de stat, subsecretarul de stat și secretarul general/secretarii generali adjuncți;
· resursele financiare și patrimoniale ale ministerului; 
· entitățile aflate în subordinea, coordonarea sau sub autoritatea Ministerului Muncii, Familiei, Tineretului și Solidarității Sociale; 

[bookmark: _Hlk239664391]Relații suplimentare se pot obține de la doamna Nicoleta Ionescu, consilier - Direcția Generală Resurse Umane, din str. Dem. I. Dobrescu nr. 2-4, scara B, sector 1, municipiul București, telefon: 021 313 62 67 int.853 și e-mail nicoleta.ionescu@mmuncii.gov.ro.

Afișat în data de 10.09.2026, la sediul, pe pagina de internet a Ministerului Muncii, Familiei, Tineretului și Solidarității Sociale și pe portalul posturi.gov.ro.

 



Str. Dem. I. Dobrescu, nr. 2-4, Sector 1, București	
Tel.: +4 021 313 0073
resurseumane@mmuncii.gov.ro
www.mmuncii.gov.ro
Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

